OBVESTILO UČITELJSKEMU ZBORU, STROKOVNIM DELAVKAM VRTCA TER OSTALIM DELAVCEM ŠOLE

**ZADEVA: ZBIRANJE ZAMAŠKOV ZA OTROKE IZ MANJ VZPODBUDNIH OKOLIJ – Program »Športnik sem«**

Pozdravljeni,

v letošnjem šolskem letu bomo v okviru projekta Prostovoljstvo nadaljevali z zbiranjem zamaškov. V tem letu se zamaški, v sodelovanju z **Zvezo prijateljev mladine** **Slovenije** in **Dinosom**, zbirajo za otroke iz manj vzpodbudnih okolij, in sicer za namen *športnega udejstvovanja* (vadnine, športna oprema, priprave na tekmovanja ipd.) Namen akcije je čim več otrok in mladostnikov vzpodbuditi k redni športni aktivnosti. Pri tem želijo dati priložnost vsem otrokom ne glede na okolje, iz katerega prihajajo, za gibanje in si s tem izboljšajo svoje fizične in psihične zmogljivosti.

Vljudno vas vabim, da tudi sami zbirate zamaške v ta namen ter k zbiranju povabite tudi učence in njihove družine. ***Hvala, ker pomagate***.

Vse podrobnosti o akciji si lahko ogledate na spletni strani Zveze prijateljev mladine Slovenije oziroma na priloženi povezavi: <https://www.zpms.si/2023/01/23/zamaski-plastenke-in-papir-za-sportnik-sem/>

**Zbirna mesta**

1. **Vrtec Radovednež**: Zamaškožer (ob vhodu v vrtec, levo).
2. **Matična šola:** zaboj se bo nahajal pod stopnicami, ki vodijo v do knjižnice (v prihodnjem tednu).
3. **POŠ Bučka**: škatla se bo nahajala pri vhodu na hodniku (v prihodnjem tednu).

Škocjan, 20. 9. 2023

Pripravila: Maja Krošelj, vodja tima »Dobro dela dobro«